**Πομπώδη ευχολόγια για αοριστίες**

Ο κ. Μητσοτάκης σε μία πομπώδη ομιλία του στο Υπουργικό Συμβούλιο, προσπάθησε να παρουσιάσει την Κυβέρνηση του ως τον "Ρομπέν των φτωχών". Το έντονο "κοινωνικό πρόσημο" στο οποίο εστίασε ο Πρωθυπουργός αφιερώνοντας σχεδόν ολόκληρη την εισήγηση του, αφορούσε την προστασία υποτίθεται της λαϊκής κατοικίας, όπου με αοριστίες και ευχολόγια παρουσίασε τον νέο πτωχευτικό κώδικα -πάγιο αίτημα της τρόικας- ως τη σωτήρια λύση για την πρώτη κατοικία.

Τίποτα βεβαίως δεν ανέφερε ο κ. Μητσοτάκης για τον "Ηρακλή" και την συνέχιση της πώλησης των κόκκινων δανείων στα αρπαχτικά ταμεία, ούτε και για τους χιλιάδες επικείμενους πλειστηριασμούς.

Ενώ δεν ακούσαμε κουβέντα για την άλλη "σπουδαία κοινωνική πολιτική" που εξήγγειλε ο επικεφαλής οικονομικός του σύμβουλος κ. Πατέλης, αναφορικά με τις συντάξεις και τις περικοπές των επικουρικών που ουσιαστικά σχεδιάζουν. Κοινωνικό πρόσημο με τις συνταγές της τρόικας, όπως ο "νέος" πτωχευτικός κώδικας ή με την "Έκθεση Πισσαρίδη" που προβλέπει το κεφαλαιοποιητικό σύστημα, δεν μπορεί να υπάρξει.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**